23.10.2014 Jurnalul Oficial al Uniunii Europene L 304/97 DECIZIA CONSILIULUI din 9 octombrie 2014 privind poziția care urmează să fie adoptată în numele Uniunii Europene în cadrul Consiliului de stabilizare şi de asociere instituit prin Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, în legătură cu înlocuirea Protocolului 3 la respectivul acord, privind definirea noțiunii de „produse originare” și metodele de cooperare administrativă, cu un nou protocol care, în ceea ce priveşte regulile de origine, să facă trimitere la Convenția regională cu privire la regulile de origine prefe- rențiale pan-euro-mediteraneene (2014/735|UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9), având în vedere propunerea Comisiei Europene, întrucât: (1) Protocolul 3 la Acordul de stabilizare și de asociere între Comunitățile Europene şi statele membre ale acestora, pe de o parte, și Republica Muntenegru, pe de altă parte (/) („acordul”) vizează definirea noțiunii de „produse originare” și metodele de cooperare administrativă („Protocolul 3”). (2) Convenția regională cu privire la regulile de origine preferențiale pan-euro-mediteraneene (?) („convenția”) stabi- leşte dispoziții cu privire la originea mărfurilor comercializate în temeiul acordurilor relevante încheiate între părțile contractante. Muntenegru şi alți participanți la procesul de stabilizare și de asociere din Balcanii de Vest au fost invitaţi să se alăture sistemului de cumul de origine diagonal paneuropean în cadrul Agendei de la Salonic, aprobată de Consiliul European din iunie 2003. Aceştia au fost invitați să adere la convenție printr-o decizie a Conferinţei ministeriale euro-mediteraneene din octombrie 2007. (3) Uniunea şi Muntenegru au semnat convenția la 15 iunie 2011. (4) Uniunea şi Muntenegru și-au depus instrumentele de acceptare la depozitarul convenției la 26 martie 2012 și, respectiv, la 2 iulie 2012. În consecință, în aplicarea articolului 10 alineatul (3) din convenție, aceasta a intrat în vigoare pentru Uniune și pentru Muntenegru la 1 mai 2012 și, respectiv, la 1 septembrie 2012. (5)  Conform articolului 6 din convenție, fiecare parte contractantă ia măsurile adecvate pentru a asigura aplicarea efectivă a convenției. În acest sens, Consiliul de stabilizare și de asociere instituit prin acord ar trebui să adopte o decizie care să înlocuiască Protocolul 3 cu un nou protocol care, în ceea ce priveşte regulile de origine, să facă trimitere la convenție. (6)  Poziţia Uniunii în cadrul Consiliului de stabilizare şi de asociere ar trebui, prin urmare, se bazeze pe proiectul de decizie atașat, ADOPTĂ PREZENTA DECIZIE: Articolul 1 Poziţia care urmează să fie adoptată în numele Uniunii Europene în cadrul Consiliului de stabilizare și de asociere insti- tuit prin Acordul de stabilizare şi de asociere între Comunitățile Europene şi statele membre ale acestora, pe de o parte, şi Republica Muntenegru, pe de altă parte, în legătură cu înlocuirea Protocolului 3 la respectivul acord, privind definirea noţiunii de „produse originare” şi metodele de cooperare administrativă, cu un nou protocol care, în ceea ce priveşte regulile de origine, să facă trimitere la Convenția regională cu privire la regulile de origine preferențiale pan-euro-medite- raneene se bazează pe proiectul de decizie a Consiliului de stabilizare și de asociere atașat la prezenta decizie. () J0L108,29.4.2010,p. 3. () JOL54,26.2.2013, p. 4.